На основу члана 55. став 1. тачка 2), члана 57. став 2, члана 60. став 1. тачка 1) Закона о јавним набавкама („Службени гласник Републике Србије“, број 124/12, 14/15 и 68/15)

**МИНИСТАРСТВО**

**ТРГОВИНЕ, ТУРИЗМА И ТЕЛЕКОМУНИКАЦИЈА**

**11000 Београд, Немањина 22-26**

о г л а ш а в а

# ПОЗИВ ЗА ПОДНОШЕЊЕ ПОНУДА

**за јавну набавку која се спроводи у отвореном поступку –**

**Набавка авио карата и хотелског смештаја (по партијама)**

**Број јавне набавке ЈН О 16/2016**

1. **Министарство трговине, туризма и телекомуникација, Немањина 22-26, Београд,** [**www.mtt.gov.rs**](http://www.mtt.gov.rs/)**,** орган државне управе,позива сва заинтересована лица да поднесу своје понуде под условима из конкурсне документације за предметну јавну набавку.

**2. Предмет јавне набавке је услуга – набавка авио карата и хотелског смештаја.**

**Назив и ознака из општег речника набавки:**

Партија 1 – 60400000 – услуге авио – превоза

Партија 2 – 55110000 – услуге хотелског смештаја

Предмет јавне набавке ближе је одређен у конкурсној документацији.

**3. Критеријум за доделу уговора:**

Критеријум за доделу уговора је **најнижа понуђена цена – најмања провизија** услуге посредовања при резервацији авио карата и хотелског смештаја.

Најнижа прихватљива понуђена цена је 0,01 РСД.

Свака партија се оцењује посебно.

**Резервни критеријум:**

Уколико два или више понуђача понуде исту најнижу цену – најмању провизију (**свака партија је предмет посебног оцењивања и рангирања понуђача**) уговор ће бити додељен оном понуђачу који је понудио **дужи рок плаћања у тој партији**  (**који не може бити краћи од 30 дана ни дужи од 45 дана).**

Уколико две или више понуда за неку партију и по овом критеријуму буду једнаке, критеријум за доделу уговора је **већа укупна актива (АОП 071)**, исказан у годишњем финансијском извештају за 2015. годину.

1. **Начин преузимања конкурсне документације:**

Конкурсна документација је доступна на интернет адреси Министарства трговине, туризма и телекомуникација: www.mtt@gov.rs и Порталу јавних набавки http://portal.ujn.gov.rs/

**5. Начин подношења понуда и рок:**

Рок за подношење понуда је **1.08.2016**. године до **11:00** часова на писарници Наручиоца.

Послове писарнице за Наручиоца обавља писарница Управе за заједничке послове републичких органа, ул. Немањина 22-26, Београд.

Детаљно упутство о начину подношење понуда је дато у конкурсној документацији за предметну јавну набакву.

**6. Време, место и начин отварања понуда:**

Отварање понуда одржаће се истога дана по истеку рока за подношење понуда, у **12:00** часова у просторијама Наручиоца, Немањина 22-26, 3 спрат, канцеларија број 8.

Отварање понуда је јавно.

**7. Услови под којима представници понуђача могу учествовати у поступку отварања понуда:**

Представници понуђача који присуствују јавном отварању понуда у име понуђача морају Комисији Наручиоца доставити одговарајуће овлашћење потписано од стране одговорног лица понуђача и са печатом понуђача. У противном наступају као јавност и не могу предузимати активне радње у поступку (потписивање записника, истицање приговора и др.)

**8. Рок за доношење одлуке:**

Рок за доношење одлуке је 25 дана од дана отварања понуда, осим у нарочитим случајевима, као што је обимност или сложеност понуда, када рок може бити 40 дана од дана отварања понуда.

**9. Контакт:**

Министарство трговине, туризма и телекомуникација - Одсек за јавне набавке, Немањина 22-26, Београд, седми спрат, анекс А, канцеларија број 3, контакт телефон: 011/3622-113, мејл: javnenabavke@mtt.gov.rs.